wannaphong/clean_thaiwikipedia huggingface dataset:
# มัสยิดฮารูณ
มัสยิดฮารูณ เป็นมัสยิดเก่าแก่ที่ตั้งอยู่ในย่านถนนเจริญกรุง เขตบางรัก กรุงเทพมหานคร มัสยิดฮารูณสร้างขึ้นเมื่อประมาณปี พ.ศ. 2371 โดยโต๊ะฮารูณ บาฟาเดน ชาวเมืองปนตียานักจากเกาะบอร์เนียว โต๊ะอิหม่ามคนแรกของมัสยิด เพื่อเป็นมัสยิดของชุมชนหมู่บ้านต้นสำโรง (ปัจจุบันคือบริเวณชุมชนมัสยิดฮารูณ) ริมแม่น้ำเจ้าพระยา ต่อมาเมื่อ พ.ศ. 2442 รัฐบาลไทยได้เวนคืนพื้นที่ตั้งมัสยิดซึ่งตั้งอยู่ริมแม่น้ำเจ้าพระยาเพื่อสร้างอาคารศุลกสถาน มัสยิดจึงย้ายมายังบริเวณที่ตั้งปัจจุบันซึ่งถอยร่นเข้ามาจากแม่น้ำเจ้าพระยา โดยสร้างอาคารมีลักษณะเป็นเรือนไม้สักยกพื้นชั้นเดียว หลังท่านเสียชีวิตลง อาคารได้ทรุดโทรมลงมาก บุตรชายของท่านคือ หะยีมูฮำหมัด ยูซุป (ต่วนโส) ผู้เป็นโต๊ะอิหม่ามคนถัดมาได้รื้ออาคารมัสยิดเดิมลงและก่อสร้างอาคารก่อิฐถือปูนขึ้น สร้างเสร็จเมื่อปี พ.ศ. 2477 และยังคงใช้งานสืบเนื่องมาจนปัจจุบัน 

ดั้งเดิมมัสยิดมีหลายชื่อซึ่งเรียกตามสถานที่โดยรอบ ได้แก่ "มัสยิดต้นสำโรง" (ตามชื่อหมู่บ้านต้นสำโรง) "มัสยิดม่วงแค" (ตามชื่อวัดม่วงแค) และ "มัสยิดหลังโรงภาษี" (ตามชื่อศุลกสถาน) หลังการประกาศใช้พระราชบัญญัติมัสยิดอิสลาม พ.ศ. 2490 ได้จดทะเบียนมัสยิดในชื่อ "มัสยิดฮารูณ" เพื่อเป็นเกียรติแด่โต๊ะฮารูณ อิหม่ามท่านแรกและผู้ก่อตั้งมัสยิด
# การเลือกตั้งสมาชิกสภาผู้แทนราษฎรจังหวัดกำแพงเพชร เขต 2 แทนตำแหน่งที่ว่าง พ.ศ. 2563
การเลือกตั้งสมาชิกสภาผู้แทนราษฎรจังหวัดกําแพงเพชร เขต 2 แทนตำแหน่งที่ว่าง พ.ศ. 2563 เป็นการเลือกตั้งสมาชิกสภาผู้แทนราษฎรจังหวัดกำแพงเพชร แทนที่พันตํารวจโท ไวพจน์ อาภรณ์รัตน์ ที่พ้นสภาพการเป็นสมาชิกสภาผู้แทนราษฎรเนื่องจากถูกจําคุกระหว่างการดำรงตำแหน่งออกหมายจับ “ส.ส.ไวพจน์ อาภรณ์รัตน์” ศาลอ่านฎีกาลับหลัง ยืนจำคุก 4 ปีพระราชกฤษฎีกาให้มีการเลือกตั้งสมาชิกสภาผู้แทนราษฎรจังหวัดกำแพงเพชร เขตเลือกตั้งที่ ๒ แทนตำแหน่งที่ว่าง พ.ศ. ๒๕๖๓โดยกำหนดเลือกตั้งในวันอาทิตย์ที่ 23 กุมภาพันธ์ พ.ศ. 2563ประกาศคณะกรรมการการเลือกตั้ง เรื่อง กำหนดวันเลือกตั้ง และวันรับสมัครรับเลือกตั้งสมาชิกสภาผู้แทนราษฎรจังหวัดกำแพงเพชร เขตเลือกตั้งที่ ๒ แทนตำแหน่งที่ว่าง

 ที่มา 
วันที่ 15 มกราคม พ.ศ. 2563 ที่ศาลจังหวัดพัทยา ศาลนัดฟังคำพิพากษาศาลฎีกา คดีหมายเลขดำ อ.3537/2552 คดีที่พนักงานอัยการเป็นโจทก์ยื่นฟ้อง นายอริสมันต์ พงศ์เรืองรอง พันตํารวจโท ไวพจน์ อาภรณ์รัตน์ กับพวกรวม 18 คนเป็นจำเลย กรณีบุกโรงแรมรอยัลคลิฟบีชพัทยาเพื่อขัดขวางการชุมนุมอาเซียนซัมมิท 

โดยในวันนี้ ศาลนัดอ่านคำพิพากษาในส่วนของพันตํารวจโทไวพจน์ จำเลยที่ 3 หลังจากเมื่อวันที่ 3 ธันวาคม พ.ศ. 2562 ศาลได้ออกหมายจับเพื่อให้ติดตามตัวมาฟังคำพิพากษาศาลฎีกา แต่ปรากฏว่าเมื่อถึงเวลานัดมีเพียงทนายความมาศาล ส่วนพันตํารวจโทไวพจน์ ที่ศาลออกหมายจับครบ 1 เดือนแล้วยังไม่ได้ตัวมาศาล ศาลจึงได้อ่านคำพิพากษาลับหลังจำเลย โดยศาลฎีกาพิพากษายืน จำคุกพันตํารวจโทไวพจน์ 4 ปี และปรับ 200 บาท โดยไม่รอลงอาญา ส่งผลทําให้ต้องพ้นสภาพการเป็นสมาชิกสภาผู้แทนราษฎรทันทีเนื่องจากถูกจําคุกระหว่างการดำรงตำแหน่ง

 ผู้สมัคร 
คณะกรรมการการเลือกตั้ง ได้กำหนดวันรับสมัครคือวันที่ 29 มกราคม – 2 กุมภาพันธ์ พ.ศ. 2563 ในระหว่างเวลา 08.30 น. - 16.30 น. และกำหนดวันเลือกตั้งคือวันที่ 23 กุมภาพันธ์ พ.ศ. 2563ประกาศคณะกรรมการการเลือกตั้ง เรื่อง การสมัครรับเลือกตั้งสมาชิกสภาผู้แทนราษฎรจังหวัดกำแพงเพชร เขตเลือกตั้งที่ ๒ แทนตำแหน่งที่ว่างซึ่งมีผู้สมัครดังนี้

 พรรค ผู้สมัคร หมายเลข   พลังประชารัฐ  เพชรภูมิ อาภรณ์รัตน์  <center>1<center>  ภาคีเครือข่ายไทย  อิทธิพล แตงเล็ก  <center>2<center>  เพื่อไทย  กัมพล ปัญกุล  <center>3<center>

 ผลการเลือกตั้ง
# หนึ่งในทรวง (ภาพยนตร์)
หนึ่งในทรวง เป็นภาพยนตร์ไทยที่ออกฉายในปี พ.ศ. 2506 ดัดแปลงจากนวนิยายชื่อเดียวกันของบุษยมาส ถูกนำมาสร้างเป็นภาพยนตร์เป็นครั้งแรกและเพียงครั้งเดียวด้วยฟิล์ม 16 มิลลิเมตร สร้างโดยจินดาวรรณภาพยนตร์ กำกับโดยศิริ ศิริจินดา นำแสดงโดย  ไชยา สุริยัน และ เพชรา เชาวราษฎร์ เข้าฉายวันที่ 2 สิงหาคม พ.ศ. 2506 ที่โรงภาพยนตร์คาเธ่ย์

ภาพยนตร์มีเพลงประกอบชื่อ "หนึ่งในทรวง" ประพันธ์โดยชาลี อินทรวิจิตร ทำนองโดยสมาน กาญจนผลิน และขับร้องโดย ชรินทร์ นันทนาครชรินทร์อินคอนเสิร์ต หมายเลข 14 : ขอบฟ้าขลิบทอง วันที่ 4–5 กรกฎาคม 2558

 นักแสดง 
 ไชยา สุริยัน รับบทเป็น อนวัช พัชรพจนาถ (หนึ่ง)
 เพชรา เชาวราษฎร์ รับบทเป็น หทัยรัตน์ ราชพิทักษ์ (ปุ้ม)
 อดุลย์ ดุลยรัตน์ รับบทเป็น หม่อมราชวงศ์ประสาทพร จรูญลักษณ์
 สักรินทร์ ปุญญฤทธิ์ รับบทเป็น สัทธา เดือนประดับ (ปุ๊)
 ขวัญใจ สอาดรักษ์ รับบทเป็น สุดา เดือนประดับ (แป้น)
 ชฎาพร วชิรปรานี รับบทเป็น ส่องแสง พิเศษกุล (ส่อง)
 วงศ์ทอง ผลานุสนธิ์ รับบทเป็น พรรณี พรหมประเสริฐ (ณี)
 สุวิน สว่างรัตน์ รับบทเป็น วิทย์ พัชรพจนาถ
  ดอกดิน กัญญามาลย์
 ดาวน้อย ดวงใหญ่
 ทัศนีย์ ส่องศรีสุข
# ยศทหารกองทัพจักรวรรดิอิหร่าน
ตารางข้างล่างต่อไปนี้คือข้อมูลเกี่ยวกับยศทหารของกองทัพจักรวรรดิอิหร่าน ในรัชสมัยราชวงศ์ปาห์ลาวี ระหว่าง ค.ศ. 1925 - 1979.

 สัญญาบัตร 
 50px|center กองทัพบก 80px 80px 80px 80px 80px 80px 80px 80px 80px 80px 50px Arteshbodارتشبدพลเอก Sepahbodسپهبدพลโท Sarlashgarسرلشگرพลตรี Sartipسرتیپพลจัตวา Sarhangسرهنگพันเอก Sarhang Dovomسرهنگ دومพันโท Sargordسرگردพันตรี Sarvanسروانร้อยเอกเสนาธิการ Setvan Yekomستوان یکمร้อยเอก Setvan Dokomستوان دومร้อยโท Setvan Sevomستوان سومร้อยตรี 50px|center กองทัพเรือ 120px 120px 120px 120px 120px 120px 120px 120px 120px 120px 120px No equivalent Darybodพลเรือเอก Daryāsālār (دریاسالار)พลเรือโท Daryābān (دریابان)พลเรือตรี Daryādār (دریادار)พลเรือจัตวา Nākhodā Yekomn (ناخدا یکم)นาวาเอก Nākhodā Dovom (ناخدا دوم)นาวาโท Nākhodā Sevom (ناخدا سوم)นาวาตรี Nāvsarvān (ناوسروان)เรือเอก Nāvbān Yekom (ناوبان یکم)เรือโท Nāvbān Dovom (ناوبان دوم)เรือตรี Nāvbān Sevom (ناوبان سوم)นักเรียนทำการ 50px|center กองทัพอากาศ 50px|General 50px|General 50px|Lieutenant General 50px|Major General 50px|Brigadier General 80px|Colonel 80px|Lieutenant Colonel 80px|Major 80px|Captain 80px|First Lieutenant 80px|Second Lieutenant Arteshbodพลอากาศเอก Sepahbodพลอากาศโท Sarlashgarพลอากาศตรี Sartipพลอากาศจัตวา Colonelسرهنگ Lieutenant Colonelسرهنگ دوم Majorسرگرد Captainسروان 1st Lieutenantستوان یکم 2nd Lieutenantستوان دوم 3rd Lieutenantستوان سوم

 ประทวน 
 Iran 50px 50px 50px 50px 50px 50px 50px 50px 50px 50px 50px 50px Sarostovar Yekom Sarostovar Dovom Sarostovar Sevom Ostovar Ostavar  Yekom Ostavar Dovom Goruhban Yekom Goruhban Dovom Goruhban Sevom Sarjukhe Sarbaz Yekom Sarbaz Sefr
# การปิดเมืองอู่ฮั่นเนื่องด้วยการระบาดทั่วของโควิด-19
เมื่อวันที่ 23 มกราคม พ.ศ. 2563 รัฐบาลกลางจีนได้ทำการปิดนครอู่ฮั่น มณฑลหูเป่ย ซึ่งมีประชากรอยู่ราว 11 ล้านคน และปิดศูนย์การเดินทางในจีนตอนกลาง เพื่อช่วยกักกันการแพร่กระจายของโคโรนาไวรัสสายพันธุ์ใหม่ พ.ศ. 2562 (2019-nCoV) เหตุการณ์นี้เรียกสั้น ๆ ว่า “ปิดตายนครอู่ฮั่น” (Wuhan Lockdown; 武汉封城) องค์การอนามัยโลก (WHO) เรียกการตัดสินใจนี้ว่า “ไม่เคยมีมาก่อนในประวัติศาสตร์การสาธารณสุข” ("unprecedented in public health history".)

วันที่ 8 เมษายน 2563 นครอู่ฮั่นเมืองเปิดแล้วโดยรัฐบาลจีน

 ผลกระทบและการตอบกลับ 
อย่างไรก็ตาม ได้มีผู้คนจำนวนมากเดินทางออกจากอู่ฮั่นทันหลังรัฐบาลกลางประกาศแจ้งเตือนการปิดเมืองล่วงหน้า สร้างความไม่พอใจในโลกออนไลน์เวย์ปั๋วที่กลัวว่าจะมีการแพร่กระจายไวรัสไปยังเมืองต่าง ๆ ส่วนประชากรบางส่วนในอู่ฮั่นมีความวิตกกังวลถึงการจัดหาอุปกรณ์การแพทย์ที่จำเป็นว่าจะไม่เพียงพอ  

WHO เรียกการปิดเมืองนี้ว่า “ไม่เคยมีมาก่อน” (unprecendented) และระบุว่าเป็นการแสดงให้เห็นถึง “ความทุ่มเทของหน่วยงานที่จะกักกันผู้ติดไวรัส” (how committed the authorities are to contain a viral breakout.) แต่กระนั้น WHO ระบุชัดเจนว่าการปิดเมืองไม่ใช่แนวทางที่แนะนำโดย WHO จึงต้องจับตามองดูความได้ผลของการปิดเมืองนี้

ส่วนตลาดหุ้นจีนตกลงถึงเกือบ 3% ถือเป็นความสูญเสียที่มากที่สุดที่เกิดขึ้นในวันเดียว ในรอบ 9 เดือน ซึ่งเป็นผลโดยตรงจากความไม่ปลอดภัยในนครอู่ฮั่น
# ฟุตบอลชิงถ้วยพระราชทานควีนสคัพ ครั้งที่ 1
การแข่งขันฟุตบอลชิงถ้วยพระราชทานควีนส์คัพ ครั้งที่ 1 ประจำปี พ.ศ. 2513 เป็นการจัดการแข่งขันฟุตบอลชิงถ้วยพระราชทานควีนสคัพครั้งแรก โดย สโมสรธนาคารกรุงเทพ เป็นเจ้าภาพhttps://www.facebook.com/queencup2513/photos/a.101492384732245/101399494741534/?type=3&theater อ้างอิง จาก สูจิบัตรการแข่งขันฟุตบอลชิงถ้วยพระราชทาน สมเด็จพระนางเจ้าฯ พระบรมราชินีนาถ พ.ศ. 2513 - เอื้อเฟื้อข้อมูลโดย สมาคมประวัติศาสตร์ฟุตบอลแห่งประเทศไทย ในฐานะผู้ริเริ่มจัดการแข่งขัน จัดแข่งขันระหว่างวันที่ 6 – 20 กรกฎาคม 2513 โดยได้มีการเชิญอีก 5 สโมสรเข้าร่วมการแข่งขัน โดยทำการแข่งขันที่ สนามศุภชลาศัยhttps://www.facebook.com/queencup2513/photos/a.102932151254935/102932164588267/?type=3&theater เพจ 50 ปี ถ้วยพระราชทานควีนส์คัพ - เอื้อเฟื้อข้อมูลโดย สมาคมประวัติศาสตร์ฟุตบอลแห่งประเทศไทย 

 สโมสรที่เข้าร่วมการแข่งขัน 
 สาย เอ 
 ทหารอากาศ
 ราชวิถี
 หวีฝ่อ สาย บี 
 ธนาคารกรุงเทพ
 การท่าเรือแห่งประเทศไทย
 ราชประชานุเคราะห์

 ผลการแข่งขัน 
 สาย เอ 
 สโมสร  แข่ง  ชนะ  เสมอ  แพ้  ได้  เสีย  +/-  คะแนน หวีฝ่อ 2  1  1  0  5  4  +1  3 ทหารอากาศ 2  1  1  0  2  1  +1  3 ราชวิถี 2  0  0  2  3  4  -1  0

 สาย บี 
 สโมสร  แข่ง  ชนะ  เสมอ  แพ้  ได้  เสีย  +/-  คะแนน ธนาคารกรุงเทพ 2  1  1  0  1  0  +1  3  การท่าเรือฯ 2  1  0  1  1  1  0  2 ราชประชานุเคราะห์ 2  0  1  1  0  1  -1  1

 รอบน๊อกเอาท์ 

 ผลการแข่งขัน 
 รอบรองชนะเลิศ 

 รอบชิงชนะเลิศ 

 ควีนสตาร์ 
หลังจากการแข่งขัน ฟุตบอลฯ ควีนสคัพ จบลง ฝ่ายจัดการแข่งขันจะคัดเลือกนักฟุตบอลที่ทำผลงานได้ดีกับสโมสรในการแข่งขัน และ มารยาทดี มีน้ำใจนักกีฬา โดยในครั้งนี้ได้คัดเลือกมาทั้งหมด 18 คน ประกอบขึ้นเป็น ทีมควีนสตาร์ มีดังนี้https://www.facebook.com/queencup2513/photos/p.102136794667804/102136794667804/?type=1&theater จากเพจ 50 ปี ถ้วยพระราชทานควีนส์คัพ - เอื้อเฟื้อข้อมูลโดย สมาคมประวัติศาสตร์ฟุตบอลแห่งประเทศไทย:

 สโมสรการท่าเรือฯ
เชาว์ อ่อนเอี่ยม
นิวัฒน์ ศรีสวัสดิ์
พัลลภ มะกล่ำทอง
สุทธา สุดสะอาด

สโมสรทหารอากาศ
สุชิน กสิวัตร
ศุภกิจ มีลาภกิจ
ธาตรี สงมา

สโมสรราชวิถี
พิทักษ์ ศิลป์ประสิทธิ์
ปรีชา กิจบุญ
เอกไชย สนธิขันธ์

สโมสรธนาคารกรุงเทพ
สราวุธ ประทีปากรชัย
เกษตรชัย สุวรรณธาดา
วิชิต แย้มบุญเรือง
ชัชชัย พหลแพทย์

สโมสรราชประชานุเคราะห์
ณรงค์ สังขสุวรรณ
เกรียงศักดิ์ วิมลเศรษฐ
สหัส พรสวรรค์

สมาคมจีนแคะ (หวีฝ่อ)
โกศล โภโต
# กะตา
กะตา  เป็นเมืองหนึ่งในภาคซะไกง์ ประเทศพม่า ตั้งอยู่ริมฝั่งตะวันตกของแม่น้ำอิรวดี บนผาชันที่มีความสูงเฉลี่ย  พื้นที่ส่วนใหญ่ของเมืองมีความสูงจากแม่น้ำมากกว่า  กะตาเป็นที่รู้จักกันดีจากการเป็นต้นกำเนิดของ "เจาะตะด้า" เมืองสมมุติในนวนิยาย พม่ารำลึก ของจอร์จ ออร์เวลล์
# วลาโด กอเรสกี
วลาโดกอเรสกี (Владо Ѓорески); 21 เมษายน ค.ศ. 1958, บิโตลา - ยูโกสลาเวีย ในวันนี้ นอร์ทมาซิโดเนีย - จิตรกรและศิลปินทัศนศิลป์

ตั้งแต่ปี 1994 เขาได้ทำงานเป็นผู้กำกับศิลป์ของ - International Graphic Triennial - Bitola. ในงานนี้ เขานำเสนอศิลปินจำนวนมากจากประเทศไทยTriennial of Graphic Art Bitola, 2018International Triennial of Graphic Art, Bitola

เขาได้เข้าร่วมในนิทรรศการศิลปะกว่าร้อยรายการในหลายประเทศทั่วโลก: ประเทศสโลวีเนียSlovenija Open to Art, โครเอเชีย, ฝรั่งเศส, อังกฤษDialogue with Nature, อิตาลี, เม็กซิโกPrints for Peace-Grabados por la Paz México  /, โปแลนด์WYSTAWA, รัสเซีย, ประเทศญี่ปุ่น, อาร์เจนตินา, ออสเตรเลีย

เขาได้รับรางวัลมากกว่ายี่สิบรางวัลสำหรับความสำเร็จทางศิลปะNominalizările și Premiile

 แกลเลอรี
# แพทริก โฮว์ลีย์
แพทริก โฮว์ลีย์ (เกิดเมื่อปี ค.ศ. 1989) เป็นนักข่าวจากสหรัฐอเมริกา ซึ่งเขาเป็นบรรณาธิการเว็บไซต์ข่าว บิ๊ก ลีก โพลิติกส์ ซึ่งเป็นเว็บไซต์ข่าวที่มีอุดมการณ์ขวาจัด

 การทำงาน 
แพทริก โฮว์ลีย์ เป็นเคยเป็นผู้สื่อข่าวของเครือข่ายข่าวไบรบาร์ท ซึ่งอยู่ที่วอชิงตัน ดี.ซี. เดอะวอชิงตันฟรีบีคอน และ เดอะเดลี่คอลเลอร์ ก่อนหน้านี้แพทริก โฮว์ลีย์ เคยเป็นผู้ช่วยบรรณาธิการของดิอเมริกัน สเปรคเตเตอร์ ผลงานของเขาปรากฎในเดอะวอลล์สตรีทเจอร์นัล เนชั่นนอล รีวิวและ ซีน ฮันนิตี้

ในเดือน มกราคม ค.ศ. 2017 โฮว์ลีย์ได้ลาออกเครือข่ายข่าวไบรอิบาร์ท เพื่อมาเป็นบรรณาธิการเว็บไซต์ข่าว บิ๊ก ลีก โพลิติกส์ ซึ่งเป็นเว็บไซต์ข่าวที่มีอุดมการณ์ขวาจัด เขาถูกวิพากษ์วิจารณ์ในรูปแบบของการสื่อสารมวลชนและถ้อยคำ
# พรรคเกษตรกรแห่งคาซัคสถาน
พรรคเกษตรกรแห่งคาซัคสถาน  เป็นพรรคการเมืองในประเทศคาซัคสถาน และได้ลงแข่งการเลือกตั้งครั้งล่าสุด เมื่อวันที่ 19 กันยายน และ 3 ตุลาคม ค.ศ. 2004 พรรคเกษตรกรแห่งคาซัคสถานเป็นส่วนหนึ่งของสหภาพอุตสาหกรรมและการเกษตรกลุ่มคนงาน โดยได้คะแนนเสียงคิดเป็นร้อยละ 7.1 และได้จำนวนที่นั่งในรัฐสภาไปถึง 11 ที่นั่ง จาก 77 ที่นั่ง พรรคเกษตรกรแห่งคาซัคสถานได้ยุบพรรคไปในปี ค.ศ. 2006 และรวมตัวกันเป็นพรรคนูร์โวตัน«Қазақстан»: Ұлттық энцклопедия / Бас редактор Ә. Нысанбаев – Алматы «Қазақ энциклопедиясы» Бас редакциясы, 1998 ISBN 5-89800-123-9, V том
# พรรคเกษตรกรแห่งทาจิกิสถาน
พรรคเกษตรกรแห่งทาจิกิสถาน (Hizbi Agrarii Tojikiston,) เป็นพรรคการเมืองของประเทศทาจิกิสถาน โดยผู้บริหารพรรคเอพีทีคืออามีร์ บูรีวิช คาโรคูลอฟUnited States Department of State US DoS Tajikistan Profile October 2009 พรรคเกษตรกรแห่งทาจิกิสถานได้ส่งผู้สมัครแข่งการเลือกตั้ง จำนวน 22 คน ในการเลือกตั้งเมื่อวันที่ 28 กุมภาพันธ์ ค.ศ. 2010 ซึ่งได้รับเสียงเลือกตั้งถึง 166,935 คะแนน  ได้สมาชิกสภาผู้แทนราษฎรแบบแบ่งเขต 1 คน และแบบบัญชีรายชื่ออีก 1 คนIPU และในการเลือกตั้งเมื่อวันที่ 1 มีนาคม ค.ศ. 2015 ได้สมาชิกสภาผู้แทนราษฎรแบบแบ่งเขต 2 คน และแบบบัญชีรายชื่ออีก 3 คน
# พรรคสหกรรมาชีพ (ประเทศฝรั่งเศส)
พรรคสหกรรมาชีพ (, PUP) เป็นพรรคการเมืองแนวสังคมนิยมของประเทศฝรั่งเศส ก่อตั้งเมื่อวันที่ 21 ธันวาคม ค.ศ. 1930 โดยฝ่ายซ้ายซึ่งถูกขับออกจากพรรคคอมมิวนิสต์ฝรั่งเศส (PCF) ด้วยกัน ซึ่งก่อนหน้านี้เป็นปีกซ้ายของส่วนแรงงานสากลแห่งฝรั่งเศส (française de l'Internationale ouvrière) หรือ SFIOGeorges Lefranc, Le mouvement socialiste sous la troisième République, p. 410-411, les élus du PUP et dissidents communistes และในวันที่ 31 มกราคม ค.ศ. 1937 พรรคสหกรรมาชีพ ได้รวมกับปีกซ้ายของส่วนแรงงานสากลแห่งฝรั่งเศสอีกครั้งGeorges Lachapelle, Élections législatives de 1936, Le Temps, 1936
# พรรคคอมมิวนิสต์แห่งประเทศคีร์กีซสถาน
พรรคคอมมิวนิสต์แห่งประเทศคีร์กีซสถาน (Kommunisticheskaya Partiya Kirgizstana) เป็นพรรคคอมมิวนิสต์ของประเทศคีร์กีซสถาน ก่อตั้งเมื่อวันที่ 21 สิงหาคม ค.ศ. 1999 โดยแยกออกจากพรรคของคอมมิวนิสต์แห่งประเทศคีร์กีซสถาน (Party of Communists of Kyrgyzstan)

พรรคคอมมิวนิสต์แห่งประเทศคีร์กีซสถานไม่ได้มีส่วนร่วมในการเลือกตั้งเมื่อปี ค.ศ. 2000 แต่เผยแพร่ความคิดคอมมิวนิสต์ พรรคคอมมิวนิสต์แห่งประเทศคีร์กีซสถานเป็นพรรคการเมืองในเครือข่ายพรรคคอมนิวนิสต์โซเวียด โดยการนำของโอเลค เซนิน
# ร่างรัฐธรรมนูญแห่งสาธารณรัฐประชาชนญี่ปุ่น
ร่างรัฐธรรมนูญแห่งสาธารณรัฐประชาชนญี่ปุ่น  เป็นร่างการแก้ไขรัฐธรรมนูญของจักรวรรดิญี่ปุ่น เสนอโดยพรรคคอมมิวนิสต์ญี่ปุ่น เมื่อวันที่ 29 มิถุนายน ค.ศ. 1946 ร่างรัฐธรรมนูญฉบับดังกล่าวได้เผยแพร่ระหว่างการอภิปรายในรัฐสภาเกี่ยวกับรัฐธรรมนูญแห่งราชอาณาจักรญี่ปุ่น ภายหลังสิ้นสุดสงครามแปซิฟิก ลักษณะเฉพาะของร่างรัฐธรรมนูญแห่งสาธารณรัฐประชาชนญี่ปุ่นเป็นการยกเลิกระบบสถาบันจักรพรรดิญี่ปุ่น และนำระบบสาธารณรัฐนิยม และประชาธิปไตยรวมศูนย์มาใช้ และนำนโยบายสังคมนิยม ระบุในรัฐธรรมนูญ日本共産党の歴史と綱領を語る　幹部会委員長　不破哲三
# การต่อต้านลัทธิราชาธิปไตยในประเทศญี่ปุ่น
การต่อต้านลัทธิราชาธิปไตย ในประเทศญี่ปุ่น เป็นแรงผลักดันอันเล็กน้อยในช่วงคริสตศตวรรษที่ 20

 ประวัติ 
ในปี ค.ศ. 1908 จดหมายกล่าวหาถูกเขียนโดยนักปฏิวัติญี่ปุ่น ซึ่งปฏิเสธความเป็นเทสิทธิ์ของจักรพรรดิ และถูกคุกคามในชีวิตของพวกเขา ในปี ค.ศ. 1910 โคโตะกุ ซูชูอิ และ 10 คน ได้เขียนถึงการลอบสังหารจักรพรรดิ ในปี ค.ศ. 1923 1925 และปี ค.ศ. 1932 จักรพรรดิโชวะ ได้รอดชีวิตจากการพยายามลอบสังหาร

ภายหลังสงครามโลกครั้งที่สองสิ้นสุดลง กลุ่มคอมมิวนิสต์ซึ่งเป็นศัตรูกับจักรพรรดิ ในนามพรรคคอมมิวนิสต์ญี่ปุ่น ได้เรียกร้องให้ยกเลิกระบบจักรพรรดิ ซึ่งต่อมาพรรคคอมมิวนิสต์ญี่ปุ่นได้บอยคอตพิธีเปิดประชุมสภาในปี ค.ศ. 1949 เพราะการมีจักรพรรดิโชวะ พรรคคอมมิวนิสต์ญี่ปุ่นได้ดำเนินการเป็นปฏิปักษ์กับจักรพรรดิ จนกระทั่งจักรพรรดิโชวะสวรรคต

ระหว่างที่จักรพรรดิได้เยือนเมืองโอตสึ ประเทศญี่ปุ่น ในปี ค.ศ. 1951และจังหวัดฮกไกโด ในปี ค.ศ. 1954 แผ่นป้ายคอมมิวนิสต์และใบปลิวปฏิปักษ์ครอบครัวจักรพรรดิได้ติดให้เห็นทั่วเมือง

ในปี ค.ศ. 1951 นักศึกษากว่าสามหมื่นคนในมหาวิทยาลัยเกียวโต ได้ประท้วงเพื่อต่อต้านจักรพรรดิโชวะ

 แหล่งข้อมูลอื่น
# พรรคสังคมประชาธิปไตย (ประเทศไอซ์แลนด์)
พรรคสังคมประชาธิปไตย (, lit. People's Party) เป็นพรรคการเมืองในประเทศไอซ์แลนด์ ซึ่งมีอุดมการณ์ประชาธิปไตยสังคมนิยม ก่อตั้งเมื่อปี ค.ศ. 1916 โดยเป็นตัวแทนทางการเมืองของสหภาพแรงงานในประเทศไอซ์แลนด์ พรรคสังคมประชาธิปไตยเป็นสมาชิกแรงงานและสังคมนิยมระหว่างประเทศ ระหว่างปี ค.ศ. 1926 จนถึงปี ค.ศ. 1940Kowalski, Werner. Geschichte der sozialistischen arbeiter-internationale: 1923 - 19. Berlin: Dt. Verl. d. Wissenschaften, 1985.

 ผลการเลือกตั้ง 
การเลือกตั้งคะแนนเสียง %ที่นั่งลำดับที่สิงหาคม 1916398 6.8  6 ตุลาคม 1916903.5 6.8 1 6 1919949 6.8 0 4 19222,033 17.2  4 19234,912.5 16.2 1 3 19263,164 22.7  3 19276,097.5 19.0 5 3 19304,893 20.3  3 19316,197.5 16.1 4 3 19336,864.5 19.2 5 3 193411,269.5 21.7 10 3 193711,084.5 19.0 8 3 กรกฎาคม 19428,979 15.4 6 4 ตุลาคม 19428,455 14.2 7 4 194611,914 17.8 9 4 194911,937 16.5 7 4 195312,093 15.6 6 4 195615,153 18.3 8 3 มิถุนายน 195910,632 12.5 6 4 ตุลาคม 195912,909 15.2 9 4 196312,697 14.2 8 4 196715,059 15.7 9 4 197111,020 10.5 6 4 197410,345 9.1 5 4 197826,912 22.0 14 3 197921,580 17.4 10 4 198315,214 11.7 6 4 198723,265 15.2 10 3 199124,459 15.5 10 3 199518,846 11.4 7 4
# รางวัลสมาคมผู้กำกับภาพยนตร์ไทย
รางวัลสมาคมผู้กำกับภาพยนตร์ไทย  เป็นรางวัลภาพยนตร์ประจำปี ที่จัดโดยสมาคมผู้กำกับภาพยนตร์ไทย เพื่อมอบรางวัลให้กับบุคคลที่สร้างผลงานภาพยนตร์ได้อย่างยอดเยี่ยม มีการตัดสินโดยใช้ระบบหนึ่งคนหนึ่งเสียง (One man, one vote) จากสมาชิกซึ่งเป็นผู้กำกับภาพยนตร์ทั้งหมด ผู้ที่ได้รับคะแนนสูงสุดจะได้รับรางวัลชนะเลิศ ส่วนผู้ที่ได้คะแนนรองลงมาจะได้รับใบประกาศเกียรติคุณ พิธีมอบรางวัลจัดขึ้นเป็นครั้งแรกใน พ.ศ. 2554 มีทั้งหมด 3 สาขา ได้แก่ ภาพยนตร์ยอดเยี่ยม ผู้กำกับภาพยนตร์ยอดเยี่ยม และรางวัลเชิดชูเกียรติผู้กำกับผู้มีคุณูปการต่อวงการภาพยนตร์ไทย ต่อมาในงานประกาศรางวัล ครั้งที่ 5 ใน พ.ศ. 2558 จึงมีการมอบรางวัลให้กับนักแสดงด้วย

 รางวัล 
รางวัลในปัจจุบันมีทั้งหมด 12 สาขา ดังนี้
 ภาพยนตร์ยอดเยี่ยม: ตั้งแต่ พ.ศ. 2554
 ผู้กำกับภาพยนตร์ยอดเยี่ยม: ตั้งแต่ พ.ศ. 2554
 บทภาพยนตร์ยอดเยี่ยม: ตั้งแต่ พ.ศ. 2560
 นักแสดงนำชายยอดเยี่ยม: ตั้งแต่ พ.ศ. 2558
 นักแสดงนำหญิงยอดเยี่ยม: ตั้งแต่ พ.ศ. 2558
 นักแสดงสมทบชายยอดเยี่ยม: ตั้งแต่ พ.ศ. 2558
 นักแสดงสมทบหญิงยอดเยี่ยม: ตั้งแต่ พ.ศ. 2558
 กำกับภาพยอดเยี่ยม: ตั้งแต่ พ.ศ. 2563
 ลำดับภาพยอดเยี่ยม: ตั้งแต่ พ.ศ. 2563
 ดนตรีประกอบยอดเยี่ยม: ตั้งแต่ พ.ศ. 2563
 ทีมนักแสดงยอดเยี่ยม: ตั้งแต่ พ.ศ. 2564
 รางวัลพิเศษ
 เชิดชูเกียรติผู้กำกับผู้มีคุณูปการต่อวงการภาพยนตร์ไทย: ตั้งแต่ พ.ศ. 2554
 The Most Promising Filmmaker: เฉพาะ พ.ศ. 2563

 ลำดับงาน 
 ครั้งและปีที่จัด  วันที่ประกาศผล  สถานที่ประกาศผลและมอบรางวัล ครั้งที่ 1  (2553)  26 กุมภาพันธ์ พ.ศ. 2554  เอสพลานาด ซีนีเพล็กซ์ งามวงศ์วาน-แคราย ครั้งที่ 2 (2554)  3 มีนาคม พ.ศ. 2555  โรงภาพยนตร์เมเจอร์ รัชโยธิน ครั้งที่ 3  (2555)  28 กุมภาพันธ์ พ.ศ. 2556  โรงแรมคราวน์พลาซ่า ลุมพินี  ครั้งที่ 4 (2556)  28 เมษายน พ.ศ. 2557  แอมอินบาร์แอนด์เรสเตอรองท์ ครั้งที่ 5 (2557)  24 เมษายน พ.ศ. 2558  ร้อยเอ็ด พหลโยธิน 19/1  ครั้งที่ 6  (2558)  28 กุมภาพันธ์ พ.ศ. 2559  เดอะสเตตัสผับแอนด์เรสเตอรองท์ ครั้งที่ 7 (2559)  28 เมษายน พ.ศ. 2560  โรงแรม เอส 31 สุขุมวิท  ครั้งที่ 8 (2560)  4 เมษายน พ.ศ. 2561  โรงแรมทาวน์อินทาวน์  ครั้งที่ 9  (2561)  4 เมษายน พ.ศ. 2562  ห้องกมลทิพย์บอลรูม
โรงแรมเดอะสุโกศล ครั้งที่ 10 (2562)  14 สิงหาคม พ.ศ. 2563  ครั้งที่ 11 (2563) 4 เมษายน 2564 ครั้งที่ 12 (2565) 4 เมษายน 2566 ครั้งที่ 13 (2566)  4 เมษายน 2567
# ลีโอนาร์ด คลีฟเวอร์
ลีโอนาร์ด แฮร์รี่ คลีฟเวอร์ (; เกิดเมื่อวันที่ 27 ตุลาคม ค.ศ. 1909 – เสียชีวิตเมื่อวันที่ 7 กรกฎาคม ค.ศ.1993) เป็นนักการเมืองจากสหราชอาณาจักร สังกัดพรรคอนุรักษนิยม และเป็นสมาชิกสภาผู้แทนราษฎรจากเมืองเบอร์มิงแฮม ยาร์ดลีย์ ตั้งแต่การเลือกตั้งเมื่อปี ค.ศ. 1959 ซึ่งสามารถเอาชนะพรรคแรงงาน จนกระทั่งการเลือกตั้งในปี ค.ศ. 1964  ก่อนที่ ไอออน อีแวนส์ เป็นสมาชิกสภาผู้แทนราษฎรเมืองเบอร์มิงแฮม ยาร์ดลีย์ต่อไป
# สัณหพจน์ สุขศรีเมือง
สัณหพจน์ สุขศรีเมือง (เกิด 20 กรกฎาคม พ.ศ. 2516)  อดีตสมาชิกสภาผู้แทนราษฎรจังหวัดนครศรีธรรมราช อดีตรองเลขาธิการพรรคพลังประชารัฐ

 ประวัติ 
สัณหพจน์ เกิดเมื่อวันที่ 20 กุมภาพันธ์ พ.ศ. 2516 เป็นบุตรของนายประเสริฐ นางพร้อม สุขศรีเมืองหมายเลข 6 นายสัณหพจน์ สุขศรีเมือง สมรสกับ นางสาวพรีภาว์ เทียมไพศาล มีบุตร-ธิดา 3 คน สำเร็จการศึกษาจากสถาบันเทคโนโลยีราชมงคล วิทยาเขตเทคนิคกรุงเทพ เมื่อปี พ.ศ. 2537 ระดับปริญญาตรี วิศวกรรมศาสตรบัณฑิต สาขาเทคโนโลยีขนถ่ายวัสดุ จากมหาวิทยาลัยเทคโนโลยีพระจอมเกล้าพระนครเหนือ เมื่อปี พ.ศ. 2539 และระดับปริญญาโท ศิลปศาสตรมหาบัณฑิต สาชาวิชาการบริหารรัฐกิจและกฎหมาย มหาวิทยาลัยรามคำแหง เมื่อปี พ.ศ. 2550

 การทำงาน
สัณหพจน์เคยเป็นกรรมการผู้จัดการ บริษัท เอส.เอส.เบลท์ จำกัด รวมถึงเคยทำงานเป็นเลขาฯของนายสมคาด สืบตระกูล อดีตรองหัวหน้าพรรครวมใจไทยชาติพัฒนา นอกจากนี้ยังเคยเป็นอดีตที่ปรึกษากิตติมศักดิ์ของสภาทนายความ และเป็นอดีตที่ปรึกษาสภาทนายความจังหวัดมีนบุรี ในช่วง พ.ศ. 2551 ถึง พ.ศ. 2554

งานการเมือง
สัณหพจน์เคยลงสมัครรับเลือกตั้งเป็นสมาชิกสภาผู้แทนราษฎรกรุงเทพมหานครในนามพรรครวมใจไทยชาติพัฒนา เขต 12 แต่ไม่ได้รับเลือกตั้ง โดยได้เพียง 447 คะแนน นอกจากนั้นยังเคยลงสมัครรับเลือกตั้งผู้ว่าราชการกรุงเทพมหานครในการเลือกตั้งในปี พ.ศ. 2556 สังกัดอิสระ แต่ไม่ได้รับการเลือกตั้ง ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคพลังประชารัฐ โดยสามารถเอาชนะวิทยา แก้วภราดัย อดีต สส. 8 สมัย จากพรรคประชาธิปัตย์ ไปได้

ต่อมาในการเลือกตั้ง พ.ศ. 2566 เขาลงสมัคร ส.ส. จังหวัดนครศรีธรรมราช เขต 3 (อำเภอปากพนัง และอำเภอหัวไทร) โดยสังกัดพรรคเดิม แต่ไม่ได้รับเลือกตั้ง

เมื่อวันที่ 19 กรกฎาคม พ.ศ. 2567 สัณหพจน์ ได้ลาออกจากสมาชิกพรรคพลังประชารัฐ โดยให้เหตุผลว่า ขอพักผ่อนกับครอบครัว ไม่ใช่ย้ายไปสังกัดกับพรรคการเมืองใด อีกราย "สัณหพจน์" อดีตสส.นครฯ ไขก๊อกพปชร. บอกอยากพักผ่อนกับครอบครัว ปัดย้ายพรรค 

 สมาชิกสภาผู้แทนราษฎร 
สัณหพจน์ สุขศรีเมือง ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดนครศรีธรรมราช สังกัดพรรคพลังประชารัฐ

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๕, เล่ม ๑๔๐ ตอนพิเศษ ๑ ข หน้า ๖, ๒๐ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๑๑, ๒๒ มกราคม ๒๕๖๔
# อะกิ โนะ อะระชิ
อะกิ โนะ อะระชิ (秋の嵐, หมายถึง พายุในฤดูใบไม้ร่วง) เป็นองค์กรของประเทศญี่ปุ่น เพื่อการเกื้อหนุนในการยกเลิกระบบจักรพรรดิญี่ปุ่น ชื่อเต็มจององค์กรดังกล่าวคือ  แปลว่า การต่อต้านระบบจักรพรรดิแห่งชาติ ก่อตั้งเมื่อปี ค.ศ. 1987 โดยนักศึกษาหัวรุนแรงในมหาวิทยาลัยวาเซดะ จังหวัดโตเกียว และนักดนตรีพังก์ตามถนน ซึ่งใช้ถนนในการกระจายข่าวสาร Also in Qualitative Sociology: 

ในปี ค.ศ. 1996 สมาชิกของกลุ่มอะกิ โนะ อะระชิได้ต่อต้านคดีของรัฐบาลโตเกียวมหานคร เรื่องการจับกุมที่ผิดกฎหมายและกองปืนใหญ่ของตำรวจโตเกียว เหตุการณ์ดังกล่าวเกิดขึ้นระหว่างการจัดชุมนุมของกลุ่มในปี ค.ศ. 1989 ภายหลังการเสียชีวิตของจักรพรรดิโชวะ
# อากิระ คาไซ
อะคิระ คะไซ  เกิดเมื่อวันที่ 15 ตุลาคม ค.ศ. 1952 เป็นนักการเมืองจากประเทศญี่ปุ่น สังกัดพรรคคอมมิวนิสต์ญี่ปุ่นhttp://www.shugiin.go.jp/internet/itdb_english.nsf/html/statics/member/mem_k.htm ตำแหน่งหัวหน้าฝ่ายนโยบายพรรค คะไซได้วิพากษ์วิจารณ์การแทรกแซงของสหรัฐอเมริกาในสงครามกลางเมืองซีเรีย โดยไม่มีการลงมติในคณะมนตรีความมั่นคงแห่งสหประชาชาติ คะไซได้สนับสนุนความสัมพันธ์ญี่ปุ่นและเกาหลีเหนือ ในประเทศเกี่ยวกับการพัฒนา คะไซได้ต่อต้านข้อตกลงความเป็นหุ้นส่วนทางเศรษฐกิจในภูมิภาคแปซิฟิกhttp://www.peoplesworld.org/article/8000-people-rally-in-tokyo-to-block-tpp-ratification/
# ฟุตบอลเอเชียเยาวชนอายุไม่เกิน 23 ปี 2020 รอบชิงชนะเลิศ
ฟุตบอลเอเชียเยาวชนอายุไม่เกิน 23 ปี 2020 รอบชิงชนะเลิศ กำหนดแข่งขันในวันที่ 26 มกราคม ค.ศ. 2020 ที่ราชมังคลากีฬาสถาน ในกรุงเทพมหานคร ประเทศไทย เพื่อตัดสินหาทีมชนะเลิศของการแข่งขันฟุตบอลเอเชียเยาวชนอายุไม่เกิน 23 ปี 2020. แมตช์นี้เป็นการตัดสินโดย เกาหลีใต้ และ ซาอุดีอาระเบีย, ผู้ชนะของรอบรองชนะเลิศ.https://www.the-afc.com/competitions/afc-u-23-championship/latest/news/road-to-final-korea-republichttps://www.the-afc.com/competitions/afc-u-23-championship/latest/news/road-to-final-saudi-arabia

เกาหลีใต้ชนะซาอุดีอาระเบียหลังต่อเวลาพิเศษและส่งผลให้พวกเขาคว้าโทรฟีแรกในการแข่งขัน.

 เส้นทางสู่รอบชิงชนะเลิศ 
เกาหลีใต้รอบซาอุดีอาระเบียคู่แข่งขันผลการแข่งขันรอบแบ่งกลุ่มคู่แข่งขันผลการแข่งขัน1–0นัดแรก1–21–2นัดที่สอง0–01–2นัดที่สาม1–0ทีม330052+39311143+1431113304300304−40ตารางคะแนนทีม321031+27 31114404 30303303 301235–21คู่แข่งขันผลการแข่งขันรอบแพ้คัดออกคู่แข่งขันผลการแข่งขัน2–1รอบก่อนรองชนะเลิศ1–00–2รอบรองชนะเลิศ1–0

 การแข่งขัน 
 รายละเอียด 

 GK 1  Song Bum-keun RB 2 Lee You-hyeon   CB 5 Jeong Tae-wookCB 4  Lee Sang-minLB 3  Kang Yun-seongCM 20 Won Du-jaeCM 6  Kim Dong-hyunLW 7 Jeong Woo-yeong   AM 8 Kim Jin-kyu   RW 13  Kim Jin-yaCF 18 Oh Se-hunผู้เล่นสำรอง:DF 15 Kim Tae-hyeon   MF 10 Lee Dong-gyeong   FW 11 Lee Dong-jun   FW 14  Kim Dae-won     ผู้จัดการทีม:Kim Hak-bum GK 22  Mohammed Al-YamiRB 23 Saud Abdulhamid CB 3 Abdulbassit Hindi CB 4  Hassan Tombakti   LB 13 Khaled Al-Dubaish CM 20 Mukhtar AliCM 14  Ali Al-Hassan    LW 7  Abdulrahman Ghareeb AM 15 Hussain Al-Eisa RW 18 Khalid Al-Ghannam   CF 9  Abdullah Al-Hamdan   ผู้เล่นสำรอง:DF 5 Abdulelah Al-Amri   DF 12 Ayman Yahya   MF 8 Nasser Al-Omran   FW 19  Firas Al-Buraikan   ผู้จัดการทีม:Saad Al-Shehri

กฏ-กติกา:
 90 นาที.
 30 นาทีของการต่อเวลาพิเศษถ้าจำเป็น.
 การดวลลูกโทษ ถ้าผลการแข่งขันยังเสมอกัน.
 เปลี่ยนตัวผู้เล่นได้สูงสุดสามคน, ถ้าการเปลี่ยนตัวผู้เล่นเพิ่มหนึ่งคนในช่วงต่อเวลาพิเศษ.
# การเลือกตั้งสมาชิกสภาผู้แทนราษฎรสหรัฐในรัฐเดลาแวร์ ค.ศ. 1798
การเลือกตั้งสมาชิกสภาผู้แทนราษฎรสหรัฐ ค.ศ. 1798 ในรัฐเดลาแวร์ กำหนดให้มีขึ้นในวันที่ 2 ตุลาคม ค.ศ. 1798 ซึ่งเจมส์ เอ. เบยาร์ด ได้รับการเลือกตั้ง

 ผลการเลือกตั้ง 
พรรคผู้สมัครคะแนนเสียง%เฟรเดอริคเจมส์ เอ. เบยาร์ด2,79261.17%เดโมแครต-ริพับลิกันอาคิบัลด์ อเล็กซานเดอร์1,77938.83%คะแนนเสียง4,564100%